ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗ ΔΗΜΙΟΥΡΓΙΑ ΜΗΤΡΩΟΥ ΟΙΚΟΤΕΧΝΙΑΣ ΚΑΙ ΓΙΑ ΑΛΛΑ ΣΥΝΑΦΗ ΘΕΜΑΤΑ

ΚΑΤΑΤΑΞΗ ΑΡΘΡΩΝ

|  |
| --- |
| Άρθρο |
|  |  |
| 1. | Συνοπτικός τίτλος. |
|  |  |
| ΜΕΡΟΣ ΙΕΙΣΑΓΩΓΙΚΕΣ ΔΙΑΤΑΞΕΙΣ |
|  |  |
| 2. | Ερμηνεία. |
| 3. | Σκοπός του παρόντος Νόμου. |
| 4. | Πεδίο εφαρμογής του παρόντος Νόμου. |
| 5. | Εφαρμογή των διατάξεων του παρόντος Νόμου. |
|  |  |
| ΜΕΡΟΣ IIΤΗΡΗΣΗ ΜΗΤΡΩΟΥ ΚΑΙ ΔΙΑΔΙΚΑΣΙΑ ΕΓΓΡΑΦΗΣ |
|  |  |
| 6. | Μητρώο Οικοτεχνίας. |
| 7.  | Αίτηση για εγγραφή στο Μητρώο Οικοτεχνίας. |
| 8. | Εξέταση αίτησης και εγγραφή στο Μητρώο Οικοτεχνίας.  |
| 9. | Ανανέωση εγγραφής στο Μητρώο Οικοτεχνίας. |
| 10. | Διαγραφή από το Μητρώο Οικοτεχνίας. |
| 11. | Συνέπειες διαγραφής από το Μητρώο Οικοτεχνίας. |
| 12.  | Ειδική Τριμελής Επιτροπή. |
| 13. | Δημοσίευση Μητρώου Οικοτεχνίας. |
|  |  |
| ΜΕΡΟΣ IΙI ΠΡΟΫΠΟΘΕΣΕΙΣ ΑΣΚΗΣΗΣ ΟΙΚΟΤΕΧΝΙΚΗΣ ΔΡΑΣΤΗΡΙΟΤΗΤΑΣ |
|  |  |
| 14. | Διάθεση προϊόντων οικοτεχνίας. |
| 15.  | Χώρος διενέργειας της οικοτεχνικής δραστηριότητας. |
| 16. | Παραγωγή, συσκευασία, μεταποίηση, διάθεση και έκθεση ζωικών οικοτεχνικών προϊόντων και οικοτεχνικών προϊόντων φυτικής προέλευσης.  |
| 17. | Υποχρεώσεις υπεύθυνου εγκατάστασης. |
|  |  |
| ΜΕΡΟΣ IV ΕΞΟΥΣΙΕΣ ΚΑΙ ΥΠΟΧΡΕΩΣΕΙΣ ΑΡΜΟΔΙΩΝ ΑΡΧΩΝ ΚΑΙ ΤΕΛΙΚΕΣ ΔΙΑΤΑΞΕΙΣ |
|  |
| 18. | Ορισμός και Αρμοδιότητες των Επιθεωρητών. |
| 19. | Επιβολή Διοικητικού Προστίμου. |
| 20. | Ιεραρχική Προσφυγή. |
| 21. | Κανονισμοί. |
| 22. | Ποινικά Αδικήματα. |
|  |  |
|  | ΠΑΡΑΡΤΗΜΑ Α |
|  | ΠΑΡΑΡΤΗΜΑ Β |
|  | ΠΑΡΑΡΤΗΜΑ Γ |
|  |  |

ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗ ΔΗΜΙΟΥΡΓΙΑ ΜΗΤΡΩΟΥ ΟΙΚΟΤΕΧΝΙΑΣ ΚΑΙ ΓΙΑ ΑΛΛΑ ΣΥΝΑΦΗ ΘΕΜΑΤΑ

|  |  |
| --- | --- |
| Συνοπτικόςτίτλος. | 1. Ο παρών Νόμος θα αναφέρεται ως ο περί Δημιουργίας Μητρώου Οικοτεχνίας και για Άλλα Συναφή Θέματα Νόμος του 2023.
 |
|  |  |
|  | ΜΕΡΟΣ ΙΕΙΣΑΓΩΓΙΚΕΣ ΔΙΑΤΑΞΕΙΣ |
|  |  |
| Ερμηνεία. | 1. Στον παρόντα Νόμο, εκτός εάν από το κείμενο προκύπτει διαφορετική έννοια-
 |
|  |  |
|  | «απομακρυσμένες περιοχές» σημαίνει τις ορεινές και ημιορεινές περιοχές· |
|  |  |
|  | «αρμόδια αρχή» σημαίνει, ανάλογα με την περίπτωση- |
|  |  |
|  | (α) τον Προϊστάμενο της Υπηρεσίας Κυπριακής Χειροτεχνίας του Υφυπουργείου Πολιτισμού όσον αφορά τα χειροτεχνικά οικοτεχνικά προϊόντα · |
|  |  |
|  | (β) τον Διευθυντή των Κτηνιατρικών Υπηρεσιών του Υπουργείου Γεωργίας, Αγροτικής Ανάπτυξης και Περιβάλλοντος όσον αφορά τα οικοτεχνικά ζωικά προϊόντα· και |
|  |  |
|  | (γ) τον Διευθυντή του Τμήματος Ιατρικών Υπηρεσιών και Υπηρεσιών Δημόσιας Υγείας του Υπουργείου Υγείας όσον αφορά τα οικοτεχνικά προϊόντα φυτικής προέλευσης και τα προϊόντα από το μέλι· |
|  |  |
|  | «αστικές περιοχές» σημαίνει τις περιοχές που καλύπτονται από τα Τοπικά Σχέδια Λευκωσίας, Λεμεσού, Λάρνακας και Πάφου· |
|  |  |
|  | «Δημοκρατία» σημαίνει την Κυπριακή Δημοκρατία· |
|  |  |
|  | «Ειδική Τριμελής Επιτροπή» σημαίνει την ειδική τριμελή επιτροπή η οποία συστήνεται δυνάμει των διατάξεων του άρθρου 12.  |
|  |  |
|  | «Επιθεωρητής» σημαίνει τον εξουσιοδοτημένο επιθεωρητή ο οποίος ορίζεται από την αρμόδια αρχή δυνάμει των διατάξεων του άρθρου 18· |
|  |  |
|  | «επισήμανση» σημαίνει μνεία, ένδειξη, εμπορικό ή βιομηχανικό σήμα, εικόνα ή σύμβολο που αναφέρεται σε τρόφιμο και εντοπίζεται σε συσκευασία, έγγραφο, πινακίδα, ετικέτα, δακτύλιο ή περιλαίμιο που συνοδεύει ή αναφέρεται στο τρόφιμο αυτό και περιλαμβάνει αναφορά στα συστατικά του τροφίμου και τις ημερομηνίες παραγωγής και λήξης αυτού· |
|  |  |
|  | «ζωικά οικοτεχνικά προϊόντα» σημαίνει τα προϊόντα τα οποία καθορίζονται στο Παράρτημα Α και τα υποπροϊόντα και παράγωγα αυτών∙ |
|  |  |
|  | «ημιορεινές περιοχές» σημαίνει τις περιοχές που βρίσκονται σε υψομετρική ζώνη μεταξύ τριακοσίων (300) και εξακοσίων (600) μέτρων από την επιφάνεια της θάλασσας· |
|  |  |
| Επίσημη Εφημερίδα της ΕΕ.: L 119, 4.5.2016,σ. 1. | «Κανονισμός (ΕΕ) 2016/679» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων)»· |
|  |  |
| 30(I) του 2001122(I) του 2001139(I) του 200210(I) του 200380(I) του 2003144(I) του 2004117(I) του 20059(I) του 200782(I) του 2007108(I) του 200946(I) του 2020. | «κρατική ενίσχυση» έχει την έννοια που αποδίδεται στον όρο αυτό από το άρθρο 2 του περί Ελέγχου των Κρατικών Ενισχύσεων Νόμου· |
|  |  |
| Επίσημη Εφημερίδα, ΠαράρτημαΤρίτο (Ι):13.11.200914.10.2011 | «κρεοπωλείο» έχει την έννοια που αποδίδεται στον όρο αυτό στους περί Υγιεινής Παραγωγής Τροφίμων Ζωικής Προέλευσης και Διάθεσης τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμούς· |
|  |  |
| 156(Ι) του 200210(Ι) του 201057(Ι) του 201169(Ι) του 2012120(Ι) του 2012. | «Κυπριακός Οργανισμός Τυποποίησης» σημαίνει το νομικό πρόσωπο ιδιωτικού δικαίου το οποίο εγκαθιδρύθηκε δυνάμει των διατάξεων του περί Τυποποίησης, Διαπίστευσης και Τεχνικής Πληροφόρησης Νόμου· |
|  |  |
| 96(Ι) του 201357(Ι) του 2015 55(Ι) του 2019. | «λαϊκή αγορά» έχει την έννοια που αποδίδεται στον όρο αυτό από το άρθρο 4 του περί της Ρύθμισης της Λειτουργίας των Λαϊκών Αγορών Νόμου· |
|  |  |
| ΕπίσημηΕφημερίδα,ΠαράρτημαΤρίτο (Ι):5.3.200420.11.2015. | «μέλι» έχει την έννοια που αποδίδεται στον όρο αυτό απότον Κανονισμό 2 των περί Μελιού Κανονισμών·  |
|  |  |
|  | «Μητρώο Οικοτεχνίας» σημαίνει το προβλεπόμενο στις διατάξεις του άρθρου 6 μητρώο, αποτελούμενο από τις προβλεπόμενες στο άρθρο αυτό κατηγορίες μητρώου· |
|  |  |
|  | «μικρές ποσότητες» σημαίνει τις ποσότητες οικοτεχνικών προϊόντων φυτικής προέλευσης και προϊόντων από το μέλι, χειροτεχνικών οικοτεχνικών προϊόντων και ζωικών οικοτεχνικών προϊόντων που δεν παράγονται μαζικά σε βιομηχανίες ή βιοτεχνίες· |
|  |  |
| 34(Ι) του 20199(Ι) του 2020106(Ι) του 20217(Ι) του 202211(1) του 2023. | «ξενοδοχείο» έχει την έννοια που αποδίδεται στον όρο αυτό από το άρθρο 2 του περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμου· |
|  |  |
|  | «Οδηγίες Ορθής Υγιεινής Πρακτικής για Οικοτεχνικές Εγκαταστάσεις» σημαίνει τις δεσμευτικές οδηγίες ορθής υγιεινής πρακτικής που απευθύνονται σε οικοτεχνικές εγκαταστάσεις οικοτεχνικών προϊόντων φυτικής προέλευσης και προϊόντων από το μέλι και τις δεσμευτικές οδηγίες ορθής υγιεινής πρακτικής που απευθύνονται σε οικοτεχνικές εγκαταστάσεις ζωικών οικοτεχνικών προϊόντων που εκδίδονται δυνάμει των διατάξεων του παρόντος Νόμου· |
|  |  |
|  | «οικοτεχνική δραστηριότητα» σημαίνει τη δραστηριότητα που περιλαμβάνει την παραγωγή και διάθεση μικρών ποσοτήτων προϊόντων οικοτεχνίας· |
|  |  |
| Επίσημη Εφημερίδα, ΠαράρτημαΤρίτο (Ι):15.11.20131.3.2019 | «οικοτεχνική εγκατάσταση» σημαίνει ιδιωτική κατοικία ή μικρή οικοτεχνική μονάδα ή άλλη πιστοποιημένη εγκατάσταση, όπως αυτή ορίζεται στους περί Θεσπίσεως Εθνικών Μέτρων για την Υγιεινή Παραγωγή και Διάθεση στην Αγορά Ορισμένων Τροφίμων Ζωικής Προέλευσης Κανονισμούς, ή κρεοπωλείο ή άλλη εγκεκριμένη εγκατάσταση όπως προβλέπεται από τις πρόνοιες των περί Υγιεινής Παραγωγής Τροφίμων Ζωικής Προέλευσης και Διάθεσης τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμών, η οποία βρίσκεται εκτός αστικών περιοχών της Δημοκρατίας, όπου ασκείται οικοτεχνική δραστηριότητα· |
|  |  |
|  | «οικοτεχνικά προϊόντα φυτικής προέλευσης» σημαίνει τα μεταποιημένα ή μη μεταποιημένα γεωργικά προϊόντα φυτικής προέλευσης τα οποία καθορίζονται στο Παράρτημα Β και τα υποπροϊόντα και παράγωγα αυτών· |
|  |  |
|  | «ορεινές περιοχές» σημαίνει τις περιοχές που βρίσκονται σε υψομετρική ζώνη μεταξύ εξακοσίων (600) και χιλίων εννιακοσίων πενήντα (1.950) μέτρων από την επιφάνεια της θάλασσας· |
|  |  |
|  | «προϊόντα οικοτεχνίας» σημαίνει- |
|  |  |
|  | (α) οικοτεχνικά προϊόντα φυτικής προέλευσης, προϊόντα από το μέλι και ζωικά οικοτεχνικά προϊόντα το πρωταρχικό συστατικό των οποίων έχει ως χώρα καταγωγής ή τόπο προέλευσης την Κύπρο· και |
|  |  |
|  | (β) χειροτεχνικά οικοτεχνικά προϊόντα· |
|  |  |  |
|  | «προσυσκευασμένο τρόφιμο» σημαίνει μονάδα πώλησης η οποία- |
|  |  |
|  | (α) είναι έτοιμη προς πώληση στον τελικό καταναλωτή· και  |
|  |  |
|  | (β) αποτελείται από το τρόφιμο και τη συσκευασία εντός της οποίας το τρόφιμο έχει τοποθετηθεί πριν από την προσφορά του προς πώληση, η οποία καλύπτει το τρόφιμο ολικά ή μερικά, αλλά κατά τρόπο που να μην είναι δυνατό να τροποποιηθεί το περιεχόμενο, χωρίς αυτή να ανοιχθεί ή να τροποποιηθεί: |
|  |  |  |
|  |  Νοείται ότι, οι όροι «προσυσκευάζω» και «προσυσκευασία» τυγχάνουν ανάλογης ερμηνείας· |
|  |  |  |
|  | «πρωταρχικό συστατικό» σημαίνει το συστατικό ή τα συστατικά τροφίμου που αντιστοιχούν σε περισσότερο από το πενήντα τοις εκατό (50%) του τροφίμου αυτού ή τα οποία συνήθως συνδέονται από τον καταναλωτή με την ονομασία του τροφίμου και για τα οποία, στις πλείστες των περιπτώσεων, απαιτείται ποσοτική αναγραφή· |
|  |  |
|  | «συστατικό» σημαίνει οποιαδήποτε ουσία ή οποιοδήποτε προϊόν, περιλαμβανομένων των αρωματικών υλών, των πρόσθετων τροφίμων και των ενζύμων τροφίμων, και οποιοδήποτε στοιχείο ενός σύνθετου συστατικού χρησιμοποιείται στην παρασκευή ή επεξεργασία ενός τροφίμου και εξακολουθούν να υπάρχουν στο τελικό προϊόν, ακόμη και σε διαφοροποιημένη μορφή: |
|  |  |
|  |  Νοείται ότι, τα υπολείμματα δεν αποτελούν «συστατικό»· |
|  |  |
|  | «τελικός καταναλωτής» σημαίνει καταναλωτή τροφίμων ή προϊόντων ο οποίος δεν χρησιμοποιεί τα τρόφιμα ή προϊόντα στο πλαίσιο λειτουργίας ή δραστηριότητας μίας επιχείρησης· |
|  |  |
| 90 του 197256 του 19827 του 199028 του 199191(I) του 199255(I) του 199372(I) του 199859(I) του 1999142(I) του 1999241(I) του 200229(I) του 2005135(I) του 200611(I) του 200746(I) του 201176(I) του 2011130(I) του 2011164(I) του 201133(I) του 2012110(I) του 2012150(Ι) του 201220(Ι) του 201365(Ι) του 2013120(Ι) του 201439(Ι) του 2015134(I) του 201524(Ι) του 2016142(I) του 201816(I) του 201975(I) του 2021. | «Τοπικό Σχέδιο» έχει την έννοια που αποδίδεται στον όρο αυτό από το άρθρο 10 του περί Πολεοδομίας και Χωροταξίας Νόμου· |
|  |  |
|  | «τουριστικό κατάλυμα» έχει την έννοια που αποδίδεται στον όρο αυτό από το άρθρο 2 του περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμου· |
|  |  |
|  | «υπεύθυνος εγκατάστασης» σημαίνει το φυσικό ή νομικό πρόσωπο που έχει την ευθύνη να διασφαλίζει ότι τηρούνται οι διατάξεις του παρόντος Νόμου στην οικοτεχνική εγκατάσταση η οποία βρίσκεται υπό τον έλεγχό του· |
|  |  |
|  | «υποστατικά» σημαίνει καταστήματα λιανικής πώλησης, επιχειρήσεις εστίασης, ξενοδοχεία ή/και τουριστικά καταλύματα· |
|  |  |
|  |  «Υπουργός» σημαίνει ανάλογα με την περίπτωση- |
|  |  |
|  | (α) τον Υπουργό Γεωργίας, Αγροτικής Ανάπτυξης και Περιβάλλοντος όσον αφορά τα οικοτεχνικά ζωικά προϊόντα∙ και |
|  |  |
|  | (β) τον Υπουργό Υγείας αναφορικά με τα οικοτεχνικά προϊόντα φυτικής προέλευσης και προϊόντα από το μέλι∙ |
|  |  |
| 55(Ι) του 2022. | «Υφυπουργός» σημαίνει τον Υφυπουργό Πολιτισμού ο οποίος διορίζεται δυνάμει του περί της Ίδρυσης Υφυπουργείου Πολιτισμού και Διορισμού Υφυπουργού Πολιτισμού παρά τω Προέδρω και Συναφών Θεμάτων Νόμος του 2022∙ |
|  |  |
|  | «χειροτεχνικά οικοτεχνικά προϊόντα» σημαίνει τα χειροτεχνικά προϊόντα που καθορίζονται στο Παράρτημα Γ.  |
|  |  |
| Σκοπός του παρόντοςΝόμου. | 3. Σκοπός του παρόντος Νόμου είναι η δημιουργία Μητρώου Οικοτεχνίας, ο καθορισμός της διαδικασίας εγγραφής οικοτεχνικών εγκαταστάσεων στο εν λόγω μητρώο και των προϋποθέσεων άσκησης οικοτεχνικής δραστηριότητας. |
|  |  |
| Πεδίοεφαρμογήςτου παρόντοςΝόμου. | 4.-(1) Ο παρών Νόμος εφαρμόζεται στις περιπτώσεις της παραγωγής μικρών ποσοτήτων προϊόντων οικοτεχνίας σε οικοτεχνικές εγκαταστάσεις και της διάθεσής τους στον τελικό καταναλωτή, σε υποστατικά ή σε λαϊκή αγορά ή όπως καθορίζεται από τις εκάστοτε εν ισχύι οικείες νομοθεσίες. |
|  |  |
|  |  (2) Ο παρών Νόμος εφαρμόζεται χωρίς επηρεασμό των εξουσιών και αρμοδιοτήτων των εκάστοτε αρμόδιων αρχών δυνάμει των διατάξεων οποιουδήποτε Νόμου ή των δυνάμει αυτού εκδιδόμενων Κανονισμών, οδηγιών και διαταγμάτων ή των εκάστοτε εν ισχύι Κανονισμών, Οδηγιών, ή αποφάσεων της Ευρωπαϊκής Ένωσης που αφορούν θέματα υγιεινής και ασφάλειας τροφίμων και ασφάλειας και υγείας στην εργασία. |
|  |  |
| Εφαρμογή των διατάξεων του παρόντοςΝόμου. | 5.-(1) Ο Κυπριακός Οργανισμός Τυποποίησης είναι αρμόδιος για τη σύσταση και τήρηση του Μητρώου Οικοτεχνίας σύμφωνα με τις διατάξεις του Μέρους ΙΙ. |
|  |  |
|  |  (2) Οι αρμόδιες αρχές είναι υπεύθυνες για την εφαρμογή των διατάξεων του Μέρους ΙΙΙ και του Μέρους ΙV. |
|  |  |
|  |  (3) Οι αρμόδιες αρχές συνεργάζονται, κατά την άσκηση των προβλεπόμενων στις διατάξεις του παρόντος Νόμου εξουσιών, αρμοδιοτήτων και καθηκόντων τους, με τον Κυπριακό Οργανισμό Τυποποίησης ή/και οποιεσδήποτε άλλες αρχές, όργανα, σώματα ή πρόσωπα. |
|  |  |
|  | ΜΕΡΟΣ ΙΙΤΗΡΗΣΗ ΜΗΤΡΩΟΥ ΚΑΙ ΔΙΑΔΙΚΑΣΙΑ ΕΓΓΡΑΦΗΣ |
|  |  |
| Μητρώο Οικοτεχνίας. | 6.-(1) Σκοπός της σύστασης και τήρησης Μητρώου Οικοτεχνίας είναι η εγγραφή σε αυτό όλων των οικοτεχνικών εγκαταστάσεων οι οποίες πληρούν τις προϋποθέσεις που προβλέπονται στις διατάξεις του άρθρου 7 και η τήρηση όλων των απαραίτητων στοιχείων και πληροφοριών για τη λήψη αποφάσεων, την άσκηση πολιτικής και για οποιαδήποτε άλλη νόμιμη χρήση από τις αρμόδιες αρχές και από άλλους συναρμόδιους φορείς. |
|  |  |
|  |  (2) Ο Κυπριακός Οργανισμός Τυποποίησης καταρτίζει, τηρεί και δημοσιεύει, κατά τον καθορισμένο τρόπο, σε ηλεκτρονική ή/και έντυπη μορφή, Μητρώο Οικοτεχνίας, αποτελούμενο από τις ακόλουθες κατηγορίες ανάλογα με τα είδη των οικοτεχνικών προϊόντων:  |
|  |  |
|  | (α) | Κατηγορία ζωικών οικοτεχνικών προϊόντων∙  |
|  |  |  |
|  | (β) | κατηγορία οικοτεχνικών προϊόντων φυτικής προέλευσης και προϊόντων από το μέλι∙ |
|  |  |  |
|  | (γ) | κατηγορία χειροτεχνικών οικοτεχνικών προϊόντων. |
|  |  |
|  |  (3) Στο Μητρώο Οικοτεχνίας καταχωρίζονται τα ακόλουθα στοιχεία: |
|  |  |
|  | (α) | Αναφορικά με τον υπεύθυνο εγκατάστασης- |
|  |  |
|  |  | 1. Ονοματεπώνυμο και διεύθυνση, σε περίπτωση που ο υπεύθυνος εγκατάστασης είναι φυσικό πρόσωπο·
 |
|  |  |  |
| Κεφ. 113.9 του 196876 του 197717 του 1979105 του 1985198 του 198619 του 199046(Ι) του 199296(Ι) του 199241(Ι) του 199415(Ι) του 199521(Ι) του 199782(Ι) του 1999149(Ι) του 19992(Ι) του 2000135(Ι) του 2000151(Ι) του 200076(Ι) του 200170(Ι) του 2003167(Ι) του 200392(Ι) του 200424(Ι) του 2005129(Ι) του 2005130(Ι) του 200598(Ι) του 2006124(Ι) του 200670(Ι) του 200771(Ι) του 2007131(Ι) του 2007186(Ι) του 200787(Ι) του 200841(Ι) του 200949(Ι) του 200999(Ι) του 200942(Ι) του 201060(Ι) του 201088(Ι) του 201053(Ι) του 2011117(Ι) του 2011145(Ι) του 2011157(Ι) του 2011198(Ι) του 201164(Ι) του 201298(Ι) του 2012190(Ι) του 2012203(Ι) του 20126(Ι) του 201390(Ι) του 201374(Ι) του 201475(Ι) του 201418(Ι) του 201562(I) του 201563(Ι) του 201589(I) του 2015120(I) του 201540(I) του 201690(I) του 201697(I) του 201617(I) του 201733(I) του 201751(I) του 201737(I) του 201883(Ι) του 2018149(Ι) του 2018163(Ι) του 201938(Ι) του 202043(Ι) του 2020191(Ι) του 2020192(Ι) του 202043(Ι) του 2021117(I) του 2021150(I) του 2021151(I) του 202187(I) του 202288(I) του 202296(Ι) του 2022213(Ι) του 202280(Ι) του 2023. |  | 1. όνομα και εγγεγραμμένο γραφείο, σε περίπτωση που ο υπεύθυνος εγκατάστασης είναι νομικό πρόσωπο συσταθέν σύμφωνα με τις διατάξεις του περί Εταιρειών Νόμου·
 |
|  |  |  |
| Κεφ. 116.77 του 197754(I) του 2011146(I) του 2011147(I) του 2014144(I) του 201595(I) του 2016147(I) του 201886(I) του 2022. |  | 1. όνομα και διεύθυνση τόπου εργασίας, σε περίπτωση που ο υπεύθυνος εγκατάστασης είναι συνεταιρισμός συσταθείς δυνάμει των διατάξεων του περί Ομορρύθμων και Ετερορρύθμων Συνεταιρισμών και Εμπορικών Επωνυμιών Νόμου·
 |
|  |  |  |
|  |  | 1. άλλα στοιχεία του υπεύθυνου εγκατάστασης τα οποία περιλαμβάνονται στην αίτηση για εγγραφή σύμφωνα με τις διατάξεις του εδαφίου (2) του άρθρου 7·
 |
|  |  |  |
|  | (β) | διεύθυνση της οικοτεχνικής εγκατάστασης· και |
|  |  |  |
|  | (γ) | οικοτεχνική δραστηριότητα που ασκείται στην οικοτεχνική εγκατάσταση. |
|  |  |
| Αίτηση για εγγραφή στο Μητρώο Οικοτεχνίας. | 7.-(1) Για τη λειτουργία οικοτεχνικής εγκατάστασης απαιτείται η εγγραφή της στο Μητρώο Οικοτεχνίας.  |
|  |  |
|  |  (2) Για την εγγραφή οικοτεχνικής εγκατάστασης στο Μητρώο Οικοτεχνίας ο υπεύθυνος εγκατάστασης υποβάλλει στον Κυπριακό Οργανισμό Τυποποίησης ηλεκτρονική αίτηση, σύμφωνα με τον τύπο που καθορίζεται από τον Κυπριακό Οργανισμό Τυποποίησης και είναι αναρτημένος στην επίσημη ιστοσελίδα του: |
|  |  |
|  |  Νοείται ότι, ο υπεύθυνος εγκατάστασης υποβάλλει ξεχωριστή αίτηση για κάθε κατηγορία μητρώου στην οποία επιθυμεί να καταχωριστεί η οικοτεχνική εγκατάσταση: |
|  |  |
|  |  Νοείται περαιτέρω ότι, σε περίπτωση οικοτεχνικής εγκατάστασης η οποία είναι καταχωρισμένη σε συγκεκριμένη κατηγορία του Μητρώου Οικοτεχνίας και επιθυμεί την καταχώριση επιπρόσθετων οικοτεχνικών προϊόντων στην κατηγορία αυτή, υποβάλλεται ξεχωριστή αίτηση εγγραφής αναφορικά με την καταχώριση των εν λόγω προϊόντων. |
|  |  |
|  |  (3) Τηρουμένων των εδαφίων (5) και (6), με την υποβολή της ηλεκτρονικής αίτησης που προβλέπεται στις διατάξεις του εδαφίου (2) υποβάλλονται από τον υπεύθυνο εγκατάστασης τα ακόλουθα συνοδευτικά έγγραφα: |
|  |  |
|  | (α) | Αντίγραφο ταυτότητας, σε περίπτωση που ο υπεύθυνος εγκατάστασης είναι φυσικό πρόσωπο, ή αντίγραφα πιστοποιητικών σύστασης, διευθυντών, μετόχων και εγγεγραμμένου γραφείου, σε περίπτωση που ο υπεύθυνος εγκατάστασης είναι νομικό πρόσωπο συσταθέν σύμφωνα με τις διατάξεις του περί Εταιρειών Νόμου ή πιστοποιητικό εγγραφής, διεύθυνσης τόπου εργασίας και συνεταίρων σε περίπτωση που ο υπεύθυνος εγκατάστασης είναι συνεταιρισμός συσταθείς σύμφωνα με τις διατάξεις του περί Ομορρύθμων και Ετερορρύθμων Συνεταιρισμών και Εμπορικών Επωνυμιών Νόμου· |
|  |  |  |
|  | (β) | αντίγραφο τίτλου ιδιοκτησίας ή σύμβασης ενοικίασης του ακινήτου όπου ασκείται η οικοτεχνική δραστηριότητα· |
|  |  |  |
|  | (γ) | αντίγραφα οποιωνδήποτε πιστοποιητικών απαιτούνται δυνάμει των οικείων νομοθεσιών για την άσκηση οικοτεχνικής δραστηριότητας τα οποία καθορίζονται στην ηλεκτρονική αίτηση που προβλέπεται στις διατάξεις του εδαφίου (2). |
|  |  |  |
|  |  |  Νοείται ότι, η εκάστοτε αρμόδια αρχή καθορίζει και ενημερώνει σχετικά τον Κυπριακό Οργανισμό Τυποποίησης για τα απαιτούμενα πιστοποιητικά για κάθε προϊόν οικοτεχνίας. |
|  |  |
|  |  (4) Σε περίπτωση μεταβολής των προσωπικών ή άλλων δεδομένων που καταγράφονται στην αίτηση για εγγραφή στο Μητρώο Οικοτεχνίας, ο υπεύθυνος εγκατάστασης ενημερώνει ηλεκτρονικά τον Κυπριακό Οργανισμό Τυποποίησης εντός δύο (2) μηνών από την ημερομηνία μεταβολής των εν λόγω δεδομένων. |
|  |  |
|  |  (5) Υπεύθυνος εγκατάστασης η οποία έχει εγγραφεί στο μητρώο πιστοποιημένων εγκαταστάσεων, το οποίο τηρείται δυνάμει των προνοιών των περί Θεσπίσεως Εθνικών Μέτρων για την Υγιεινή Παραγωγή και Διάθεση στην Αγορά Ορισμένων Τροφίμων Ζωικής Προέλευσης Κανονισμών δύναται να αιτηθεί την εγγραφή της εγκατάστασης στο Μητρώο Οικοτεχνίας, ως οικοτεχνικής εγκατάστασης με την ηλεκτρονική υποβολή- |
|  |  |
|  | (α) | της αίτησης και των συνοδευτικών εγγράφων που προβλέπονται στις διατάξεις των εδαφίων (2) και (3)· και |
|  |  |  |
|  | (β) | αντιγράφου ισχύοντος πιστοποιητικού καταχώρισης εγκατάστασης τροφίμων ζωικής προέλευσης που εκδόθηκε δυνάμει των πιο πάνω Κανονισμών. |
|  |  |
|  |  (6) Υπεύθυνος κρεοπωλείου το οποίο παράγει και διαθέτει ωμά αλλαντικά και έχει εγγραφεί στο μητρώο εγγεγραμμένων κρεοπωλείων, το οποίο τηρείται δυνάμει των περί Υγιεινής Παραγωγής Τροφίμων Ζωϊκής Προέλευσης και Διάθεσης τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμών, δύναται να αιτηθεί την εγγραφή του κρεοπωλείου στο Μητρώο Οικοτεχνίας ως οικοτεχνικής εγκατάστασης με την ηλεκτρονική υποβολή- |
|  |  |
|  | (α) | της αίτησης και των συνοδευτικών εγγράφων τα οποία προβλέπονται στις διατάξεις των εδαφίων (2) και (3)· και |
|  |  |  |
|  | (β) | αντιγράφου ισχύοντος πιστοποιητικού εγγραφής εκδοθέντος δυνάμει των πιο πάνω Κανονισμών.  |
|  |  |  |
|  |  (7) Καμία οικοτεχνική εγκατάσταση δεν δύναται να λειτουργεί στη Δημοκρατία, εκτός εάν αυτή είναι καταχωρισμένη στο Μητρώο Οικοτεχνίας, σύμφωνα με τις διατάξεις του παρόντος Νόμου. |
|  |  |
|  |  (8) Η εγγραφή οικοτεχνικής εγκατάστασης στο Μητρώο Οικοτεχνίας υπόκειται σε τέλος εγγραφής ύψους πενήντα ευρώ €50 για κάθε αίτηση καταχώρισης στο εν λόγω μητρώο.  |
|  |  |  |
| Εξέταση αίτησης και εγγραφή στο Μητρώο Οικοτεχνίας. | 8.-(1) Ο Κυπριακός Οργανισμός Τυποποίησης, κατά την εξέταση της αίτησης που υποβλήθηκε δυνάμει του άρθρου 7, ελέγχει κατά πόσο υποβλήθηκαν όλα τα αναγκαία έγγραφα και/ή στοιχεία που αφορούν αυτή και εν λόγω έλεγχος ολοκληρώνεται το αργότερο εντός τριάντα (30) ημερών από την ημερομηνία υποβολής της. |
|  |  |
|  |  (2) Κατά την εξέταση της αίτησης, σε περίπτωση που διαπιστωθούν από τον Κυπριακό Οργανισμό Τυποποίησης οποιεσδήποτε ελλείψεις και/ή ανακρίβειες και/ή λάθη, ο Κυπριακός Οργανισμός Τυποποίησης δύναται να απαιτήσει γραπτώς την παροχή περαιτέρω πληροφοριών ή την προσκόμιση εγγράφων και σε περίπτωση κατά την οποία οι απαιτούμενες πληροφορίες και/ή έγγραφα δεν υποβληθούν από τον αιτητή εντός τριάντα (30) ημερών από την ημερομηνία του πιο πάνω αιτήματος, η αίτηση απορρίπτεται και ενημερώνεται σχετικά ο υπεύθυνος εγκατάστασης. |
|  |  |
|  |  (3) Ο Κυπριακός Οργανισμός Τυποποίησης εγγράφει την οικοτεχνική εγκατάσταση στο Μητρώο Οικοτεχνίας, εφόσον κρίνει ότι πληρούνται οι προϋποθέσεις που προβλέπονται στις διατάξεις του άρθρου 7, παραχωρεί προσωπικό αριθμό μητρώου της οικοτεχνικής εγκατάστασης και αναρτά τα στοιχεία της οικοτεχνικής εγκατάστασης στην ιστοσελίδα του εντός δέκα (10) ημερών από την ημερομηνία παραχώρησης του προσωπικού αριθμού μητρώου. |
|  |  |
|  |  (4) Ο προσωπικός αριθμός μητρώου που προβλέπεται στις διατάξεις του εδαφίου (3) καθορίζεται σε αύξουσα σειρά εγγραφής και φέρει ως πρόθεμα τη λέξη «ΟΙΚΟΤΕΧΝΙΑ».  |
|  |  |
|  |  (5) Η οικοτεχνική εγκατάσταση οφείλει κατά την παραγωγή, μεταποίηση, διάθεση, διακίνηση και έκθεση των προϊόντων οικοτεχνίας της να επιδεικνύει σε περίοπτη θέση τον προσωπικό αριθμό μητρώου που προβλέπεται στις διατάξεις του εδαφίου (4). |
|  |  |
| Ανανέωση εγγραφής στο Μητρώο Οικοτεχνίας. | 9.-(1) Η εγγραφή στο Μητρώο Οικοτεχνίας ανανεώνεται ανά τετραετία, με την υποβολή στον Κυπριακό Οργανισμό Τυποποίησης ηλεκτρονικής αίτησης ανανέωσης, σύμφωνα με τον τύπο που καθορίζεται από τον Κυπριακό Οργανισμό Τυποποίησης, ένα (1) τουλάχιστον μήνα πριν από τη πάροδο τεσσάρων (4) ετών από την ημερομηνία παραχώρησης στην οικοτεχνική εγκατάσταση του προσωπικού αριθμού μητρώου που προβλέπεται στο εδάφιο (3) του άρθρου 8: |
|  |  |
|  |  Νοείται ότι, ο υπεύθυνος εγκατάστασης υποβάλλει ξεχωριστή αίτηση ανανέωσης για κάθε κατηγορία μητρώου στην οποία επιθυμεί να ανανεωθεί η εγγραφή της οικοτεχνική εγκατάσταση: |
|  |  |
|  |  Νοείται περαιτέρω ότι, σε περίπτωση οικοτεχνικής εγκατάστασης η οποία έχει καταχωρισμένα περισσότερα από ένα προϊόντα σε συγκεκριμένη κατηγορία του Μητρώου Οικοτεχνίας, η διάρκεια της εγγραφής την οποίων εκπνέει σε διαφορετικούς χρόνους υποβάλλεται ξεχωριστή αίτηση ανανέωσης των εν λόγω προϊόντων. |
|  |  |
|  |  (2) Ο Κυπριακός Οργανισμός Τυποποίησης, εφόσον κρίνει ότι συνεχίζουν να πληρούνται οι προϋποθέσεις που προβλέπονται στις διατάξεις του άρθρου 7, εγκρίνει την αίτηση ανανέωσης και προβαίνει σε ανανέωση της εγγραφής στο Μητρώο.  |
|  |  |
|  |  (3) Κατά την εξέταση της αίτησης για ανανέωση, σε περίπτωση που διαπιστωθούν από τον Κυπριακό Οργανισμό Τυποποίησης οποιεσδήποτε ελλείψεις και/ή ανακρίβειες και/ή λάθη, ο Κυπριακός Οργανισμός Τυποποίησης δύναται να απαιτήσει γραπτώς την παροχή περαιτέρω πληροφοριών ή την προσκόμιση εγγράφων και σε περίπτωση κατά την οποία οι απαιτούμενες πληροφορίες ή έγγραφα δεν υποβληθούν από τον αιτητή εντός τριάντα (30) ημερών από την ημερομηνία του πιο πάνω αιτήματος, η αίτηση απορρίπτεται και ενημερώνεται σχετικά ο υπεύθυνος της εγκατάστασης. |
|  |  |
|  |  (4) Τηρουμένων των λοιπών διατάξεων του παρόντος άρθρου, για την εγγραφή οικοτεχνικής εγκατάστασης στο Μητρώο Οικοτεχνίας καταβάλλεται στον Κυπριακό Οργανισμό Τυποποίησης τέλος ανανέωσης εγγραφής ύψους τριάντα ευρώ (€30) για κάθε αίτηση ανανέωσης της καταχώρισης στο μητρώο.  |
|  |  |
| Διαγραφή απότο Μητρώο Οικοτεχνίας. | 10.-(1) Σε περίπτωση που ο υπεύθυνος εγκατάστασης επιθυμεί τη διαγραφή της οικοτεχνικής εγκατάστασής του από το Μητρώο Οικοτεχνίας υποβάλλει σχετική ηλεκτρονική αίτηση στον Κυπριακό Οργανισμό Τυποποίησης. |
|  |  |
|  |  (2) Άνευ επηρεασμού των διατάξεων του εδαφίου (1), ο Κυπριακός Οργανισμός Τυποποίησης προβαίνει στη διαγραφή από το Μητρώο Οικοτεχνίας, οικοτεχνικής εγκατάστασης, σε περίπτωση θανάτου του υπεύθυνου εγκατάστασης, όταν πρόκειται για φυσικό πρόσωπο, ή διάλυσης του υπεύθυνου εγκατάστασης, όταν πρόκειται για νομικό πρόσωπο συσταθέν σύμφωνα με τις διατάξεις του περί Εταιρειών Νόμου ή συνεταιρισμό συσταθέντα σύμφωνα με τις διατάξεις του περί Ομορρύθμων και Ετερορρύθμων Συνεταιρισμών και Εμπορικών Επωνυμιών Νόμου, ανάλογα με την περίπτωση: |
|  |  |
|  |  (3) Σε περίπτωση κατά την οποία οι εργασίες της οικοτεχνικής εγκατάστασης αναληφθούν από συγγενείς πρώτου ή δεύτερου βαθμού:- |
|  |  |
|  | (α) | του υπεύθυνου εγκατάστασης, όταν πρόκειται για φυσικό πρόσωπο το οποίο έχει αποβιώσει, ή  |
|  |  |  |
|  | (β) | αποβιώσαντα συνέταιρου, ο θάνατος του οποίου επέφερε διάλυση του συνεταιρισμού, και σύσταση νέου συνεταιρισμού στον οποίο οι εν λόγω συγγενείς συμμετέχουν ως συνέταιροι, |
|  |  |
|  | οι διατάξεις του εδαφίου (2) δεν εφαρμόζονται, νοουμένου ότι ο Κυπριακός Οργανισμός Τυποποίησης ενημερωθεί γραπτώς από τον διάδοχο υπεύθυνο εγκατάστασης εντός τριάντα (30) ημερών από την ημερομηνία θανάτου ή διάλυσης του υπεύθυνου εγκατάστασης, ανάλογα με την περίπτωση  |
|  |  |
|  |  Νοείται ότι, πρόσωπο το οποίο αναλαμβάνει τις εργασίες οικοτεχνικής εγκατάστασης μετά από το θάνατο του υπεύθυνου εγκατάστασης ή συνέταιρου σε αυτό, σύμφωνα με τις διατάξεις των εδαφίων (2) και (3), συμμορφώνεται με τις διατάξεις του παρόντος Νόμου και των δυνάμει αυτού εκδιδόμενων Κανονισμών. |
|  |  |
|  |  (4) Ο Κυπριακός Οργανισμός Τυποποίησης έχει δικαίωμα για αυτεπάγγελτη διαγραφή οικοτεχνικής εγκατάστασης εγγεγραμμένης στο Μητρώο Οικοτεχνίας, όπου αυτό κρίνεται αναγκαίο ανάλογα με την περίπτωση, εφόσον διαπιστώσει και/ή ενημερωθεί από την αρμόδια αρχή, ότι η εγκατάσταση δεν ικανοποιεί τις προϋποθέσεις εγγραφής στον Μητρώο Οικοτεχνίας και/ή δε συμμορφώνεται με τις διατάξεις του παρόντος Νόμου και/ή των εκάστοτε οικείων νομοθεσιών: |
|  |  |
|  |  Νοείται ότι, σε περίπτωση κατά την οποία η μη συμμόρφωση με τις διατάξεις των εκάστοτε οικείων νομοθεσιών αποτελεί αντικείμενο ένστασης ενώπιον αρμόδιας επιτροπής και/ή συμβουλίου και/ή άλλου προβλεπόμενου από Νόμο σώματος και/ή αντικείμενο ιεραρχικής προσφυγής ενώπιον αρμόδιου Υπουργού ή Υφυπουργού, δυνάμει των διατάξεων του παρόντος Νόμου και/ή των εκάστοτε οικείων νομοθεσιών, η αρμόδια αρχή ενημερώνει τον Κυπριακό Οργανισμό Τυποποίησης, για σκοπούς διαγραφής της οικοτεχνικής εγκατάστασης, αφού προηγουμένως ολοκληρωθούν οι προαναφερθείσες διαδικασίες και καταστεί εκτελεστή η σχετική απόφαση του αρμόδιου σώματος ή Υπουργού ή Υφυπουργού ανάλογα με την περίπτωση. |
|  |  |
|  |  (5) Ο Κυπριακός Οργανισμός Τυποποίησης, προτού προχωρήσει στη διαγραφή οικοτεχνικής εγκατάστασης εγγεγραμμένης στο Μητρώο Οικοτεχνίας δυνάμει των διατάξεων του εδαφίου (4), ενημερώνει σχετικά τον υπεύθυνο εγκατάστασης στην τελευταία γνωστή διεύθυνση επικοινωνίας του για τους λόγους της προτιθέμενης διαγραφής και ο υπεύθυνος εγκατάστασης, εντός δεκαπέντε (15) ημερών από τη λήψη της επιστολής, δύναται να προβάλει λόγους για τη μη διαγραφή της: |
|  |  |
|  |  Νοείται ότι, σε περίπτωση που ο Κυπριακός Οργανισμός Τυποποίησης προχωρήσει στη διαγραφή εγκατάστασης εγγεγραμμένης στο Μητρώο Οικοτεχνίας, ο υπεύθυνος εγκατάστασης δύναται, εντός τριάντα (30) ημερών από την κοινοποίηση της απόφασης, να υποβάλει ένσταση, η οποία εξετάζεται από την Ειδική Τριμελή Επιτροπή που συστήνεται δυνάμει των διατάξεων του άρθρου 12, η οποία αποφασίζει εντός ενός (1) μηνός από την ημερομηνία υποβολής της ένστασης. |
|  |  |
| Συνέπειες διαγραφής από το Μητρώο Οικοτεχνίας. | 11. Η διαγραφή οικοτεχνικής εγκατάστασης από το Μητρώο Οικοτεχνίας συνεπάγεται την άμεση απώλεια της ιδιότητας της ως οικοτεχνικής εγκατάστασης και τον τερματισμό οποιωνδήποτε ωφελημάτων και δικαιωμάτων απολαύει ένεκα της εγγραφής της στο εν λόγω μητρώο. |
|  |  |
| Ειδική τριμελής επιτροπή. | 12.-(1) Οποιαδήποτε απόφαση του Κυπριακού Οργανισμού Τυποποίησης για την απόρριψη αίτησης για εγγραφή στο Μητρώο Οικοτεχνίας δυνάμει των διατάξεων του άρθρου 8, ή για την απόρριψη ανανέωσης εγγραφής στο Μητρώο Οικοτεχνίας δυνάμει των διατάξεων του άρθρου 9 ή για τη διαγραφή από το εν λόγω μητρώο δυνάμει των διατάξεων του άρθρου 10 επανεξετάζεται από Ειδική Τριμελή Επιτροπή, η οποία συστήνεται για τους πιο πάνω σκοπούς δυνάμει των διατάξεων του εδαφίου (2), μετά από ένσταση που υποβάλλεται γραπτώς από τον αιτητή εντός τριάντα (30) ημερών από την ημερομηνία παραλαβής της απορριπτικής απόφασης επί αίτησης εγγραφής ή αίτησης ανανέωσης ή της απόφασης διαγραφής από το Μητρώο Οικοτεχνίας.  |
|  |  |
|  |  (2) Συστήνεται Ειδική Τριμελής Επιτροπή, η οποία απαρτίζεται από τα ακόλουθα πρόσωπα: |
|  |  |
|  | (α) | Σε περίπτωση που η ένσταση αφορά οικοτεχνική εγκατάσταση παραγωγής ζωικών οικοτεχνικών προϊόντων ή οικοτεχνικών προϊόντων φυτικής προέλευσης και προϊόντων από το μέλι- |
|  |  |  |
|  | (i) | τον Διευθυντή του Τμήματος Ιατρικών Υπηρεσιών και Υπηρεσιών Δημόσιας Υγείας του Υπουργείου Υγείας ή εκπρόσωπό του, ως πρόεδρο της εν λόγω επιτροπής· |
|  | (ii) | έναν (1) λειτουργό του Τμήματος Γεωργίας του Υπουργείου Γεωργίας, Αγροτικής Ανάπτυξης και Περιβάλλοντος αναφορικά με οικοτεχνικά προϊόντα φυτικής προέλευσης και προϊόντα από το μέλι, ή έναν (1) λειτουργό των Κτηνιατρικών Υπηρεσιών του Υπουργείου Γεωργίας, Αγροτικής Ανάπτυξης και Περιβάλλοντος αναφορικά με ζωικά οικοτεχνικά προϊόντα, ο οποίος ορίζεται από τον Γενικό Διευθυντή του Υπουργείου Γεωργίας, Αγροτικής Ανάπτυξης και Περιβάλλοντος, ανάλογα με την περίπτωση· και |
|  | (iii) | έναν (1) λειτουργό του Κυπριακού Οργανισμού Τυποποίησης ο οποίος ορίζεται από τον Γενικό Διευθυντή του Κυπριακού Οργανισμού Τυποποίησης και ο οποίος είναι ιεραρχικά ανώτερος του λειτουργού που εξέδωσε την απόφαση κατά της οποίας υποβάλλεται η ένσταση.  |
|  |  |  |
|  | (β) | Σε περίπτωση που ένσταση αφορά οικοτεχνική εγκατάσταση παραγωγής χειροτεχνικών οικοτεχνικών προϊόντων- |
|  |  |  |
|  | (i) | τον Προϊστάμενο της Υπηρεσίας Κυπριακής Χειροτεχνίας ή εκπρόσωπό του, ως πρόεδρο της εν λόγω επιτροπής·  |
|  | (ii)  | έναν (1) λειτουργό του Υφυπουργείου Πολιτισμού, ο οποίος ορίζεται από τον Γενικό Διευθυντή του Υφυπουργείου Πολιτισμού· και  |
|  | (iii) | έναν (1) λειτουργό του Κυπριακού Οργανισμού Τυποποίησης, ο οποίος ορίζεται από τον Γενικό Διευθυντή του Κυπριακού Οργανισμού Τυποποίησης και ο οποίος είναι ιεραρχικά ανώτερος του λειτουργού που εξέδωσε την απόφαση κατά της οποίας υποβάλλεται η ένσταση. |
|  |  |  |
|  |  (3) Η Ειδική Τριμελής Επιτροπή, πριν από την έκδοση της απόφασής της, ενημερώνει ηλεκτρονικά και/ή γραπτώς το ενιστάμενο πρόσωπο παρέχοντάς του το δικαίωμα υποβολής γραπτών ή προφορικών παραστάσεων εντός προθεσμίας δέκα (10) ημερών από την ημερομηνία της εν λόγω ενημέρωσης. |
|  |  |
|  |  (4) Η Ειδική Τριμελής Επιτροπή δύναται να καλέσει ενώπιόν της οποιοδήποτε πρόσωπο η παρουσία του οποίου κρίνεται απαραίτητη από την ίδια για τη διεξαγωγή των εργασιών της. |
|  |  |
|  |  (5) (α) | Απαρτία αποτελεί η παρουσία όλων των μελών της Ειδικής Τριμελούς Επιτροπής. |
|  |  |  |  |
|  |  (β) | Οι αποφάσεις λαμβάνονται με απλή πλειοψηφία των παρόντων και ψηφιζόντων μελών |
|  |  |
|  |  (6) Η Ειδική Τριμελής Επιτροπή εκδίδει αιτιολογημένη απόφαση, την οποία κοινοποιεί στο ενιστάμενο πρόσωπο και τον Κυπριακό Οργανισμό Τυποποίησης, στην οποία περιέχεται ενημέρωση για το δικαίωμα προσφυγής εναντίον της απόφασής της ενώπιον του Διοικητικού Δικαστηρίου. |
|  |  |
| Δημοσίευση Μητρώου Οικοτεχνίας.125(I) του 201826(I) του 2022. | 13. Τηρουμένων των διατάξεων του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου και του Κανονισμού (ΕΕ) 2016/679, ο Κυπριακός Οργανισμός Τυποποίησης μεριμνά για τη δημοσίευση του Μητρώου Οικοτεχνίας, επικαιροποιημένου ανά τακτά χρονικά διαστήματα, στην ηλεκτρονική ιστοσελίδα του και στις ιστοσελίδες των αρμοδίων αρχών, μέσω της συμπερίληψης σε αυτές διαδικτυακού συνδέσμου, ο οποίος θα παραπέμπει σε αυτό.  |
|  |  |
|  | ΜΕΡΟΣ ΙΙΙΠΡΟΫΠΟΘΕΣΕΙΣ ΑΣΚΗΣΗΣ ΟΙΚΟΤΕΧΝΙΚΗΣ ΔΡΑΣΤΗΡΙΟΤΗΤΑΣ |
|  |  |
| Διάθεση προϊόντων οικοτεχνίας. | 14. Οικοτεχνική εγκατάσταση η οποία έχει εγγραφεί στο Μητρώο Οικοτεχνίας δύναται να διαθέτει προϊόντα οικοτεχνίας με τον προσωπικό αριθμό μητρώου που προβλέπεται στις διατάξεις του εδαφίου (3) του άρθρου 8, νοουμένου ότι πληροί τις ακόλουθες προϋποθέσεις: |
|  |  |  |
|  | (α) | συμμορφώνεται με τις διατάξεις του παρόντος Νόμου και των δυνάμει αυτού εκδιδόμενων Κανονισμών·  |
|  |  |  |
|  | (β) | συμμορφώνεται με τις διατάξεις των εκάστοτε εν ισχύι οικείων νομοθεσιών της Δημοκρατίας και εν εκάστοτε εν ισχύι Κανονισμών ή Οδηγιών ή αποφάσεων της Ευρωπαϊκής Ένωσης αναφορικά με την παραγωγή, μεταποίηση, συσκευασία, διάθεση, διακίνηση και έκθεση προϊόντων οικοτεχνίας· |
|  |  |  |
| 54(Ι) του 19964(I) του 2000122(I) του 200040(I) του 2001151(I) του 2001159(I) του 200161(I) του 2002153(I) του 200220(I) του 2003132(I) του 2003161(I) του 200367(I) του 2004172(I) του 200427(I) του 2005163(I) του 200632(I) του 201013(I) του 201160(I) του 2011177(Ι) του 2013187(Ι) του 2014. | (γ) | Συμμορφώνεται με τις πρόνοιες των περί Θεσπίσεως Εθνικών Μέτρων για την Υγιεινή Παραγωγή και Διάθεση στην Αγορά Ορισμένων Τροφίμων Ζωικής Προέλευσης Κανονισμών ή των περί Υγιεινής Παραγωγής Τροφίμων Ζωικής Προέλευσης και Διάθεσης τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμών, ανάλογα με την περίπτωση, και τις διατάξεις του περί Τροφίμων (Έλεγχος και Πώληση) Νόμου και των δυνάμει αυτού εκδιδόμενων Κανονισμών και διαταγμάτων και των εκάστοτε εν ισχύι Κανονισμών ή Οδηγιών ή αποφάσεων της Ευρωπαϊκής Ένωσης, αναφορικά με την επισήμανση των ζωικών οικοτεχνικών προϊόντων και οικοτεχνικών προϊόντων φυτικής προέλευσης· |
|  |  |  |
|  | (ε) | συμμορφώνεται με τις γενικές απαιτήσεις υγιεινής και ασφάλειας των τροφίμων, όπως καθορίζονται στις Οδηγίες Ορθής Υγιεινής Πρακτικής για Οικοτεχνικές Εγκαταστάσεις. |
|  |  |
| Χώρος διενέργειας της οικοτεχνικής δραστηριότητας.  | 15.-(1) Οικοτεχνική εγκατάσταση η οποία βρίσκεται σε μη απομακρυσμένες και μη αστικές περιοχές στη Δημοκρατία η οποία αιτείται την εγγραφή της στο Μητρώο Οικοτεχνίας και δεν είναι καταχωρισμένη στο μητρώο πιστοποιημένων εγκαταστάσεων, το οποίο τηρείται δυνάμει των περί Θεσπίσεως Εθνικών Μέτρων για την Υγιεινή Παραγωγή και Διάθεση στην Αγορά Ορισμένων Τροφίμων Ζωικής Προέλευσης Κανονισμών ή στο μητρώο εγγεγραμμένων κρεοπωλείων, το οποίο τηρείται δυνάμει των περί Υγιεινής Παραγωγής Τροφίμων Ζωικής Προέλευσης και Διάθεσης τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμών, |
|  |  |  |
|  | (α) | παράγει τα οικοτεχνικά προϊόντα σε ξεχωριστό χώρο εργασίας ο οποίος είναι ανεξάρτητος από την κουζίνα της ιδιωτικής κατοικίας ή εγκατάστασης· και |
|  |  |  |
|  | (β) | χρησιμοποιεί στο χώρο εργαλεία και εξοπλισμό τα οποία δεν χρησιμοποιούνται για άλλους σκοπούς. |
|  |  |  |
|  |  (2) Οικοτεχνική εγκατάσταση η οποία βρίσκεται σε απομακρυσμένες και μη αστικές περιοχές στη Δημοκρατία και αιτείται την εγγραφή της στο Μητρώο Οικοτεχνίας και δεν είναι καταχωρισμένη στο μητρώο πιστοποιημένων εγκαταστάσεων, που τηρείται δυνάμει των περί Θεσπίσεως Εθνικών Μέτρων για την Υγιεινή Παραγωγή και Διάθεση στην Αγορά Ορισμένων Τροφίμων Ζωικής Προέλευσης Κανονισμών, ή στο μητρώο εγγεγραμμένων κρεοπωλείων, που τηρείται δυνάμει των περί Υγιεινής Παραγωγής Τροφίμων Ζωικής Προέλευσης και Διάθεσης τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμών, δύναται να παράγει τα οικοτεχνικά προϊόντα στην κουζίνα της ιδιωτικής κατοικίας ή εγκατάστασης. |
|  |  |  |
| Παραγωγή, συσκευασία, μεταποίηση, διάθεση και έκθεση ζωικών οικοτεχνικών προϊόντων και οικοτεχνικών προϊόντων φυτικής προέλευσης. | 16. Προϊόντα οικοτεχνίας οικοτεχνικής εγκατάστασης παράγονται, μεταποιούνται, συσκευάζονται, διατίθενται, διακινούνται και εκτίθενται από την οικοτεχνική εγκατάσταση σε προσυσκευασμένη ή μη μορφή, σύμφωνα με τις πρόνοιες των περί Υγιεινής Παραγωγής Τροφίμων Ζωϊκής Προέλευσης και Διάθεσης τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμών ή των περί Θεσπίσεως Εθνικών Μέτρων για την Υγιεινή Παραγωγή και Διάθεση στην Αγορά Ορισμένων Τροφίμων Ζωικής Προέλευσης Κανονισμών, ανάλογα με την περίπτωση, και τις διατάξεις του περί Τροφίμων (Έλεγχος και Πώληση) Νόμου και των δυνάμει αυτού εκδιδόμενων Κανονισμών, όπου εφαρμόζονται. |
|  |  |
| Υποχρεώσεις υπεύθυνου εγκατάστασης. | 17. Ο υπεύθυνος εγκατάστασης διασφαλίζει ότι σε όλα τα στάδια της παραγωγής των προϊόντων οικοτεχνίας, περιλαμβανομένων, χωρίς περιορισμό, των σταδίων της μεταποίησης, της συσκευασίας, της σήμανσης, της διακίνησης, της διάθεσης και της έκθεσης των προϊόντων οικοτεχνίας, πληρούνται οι σχετικές απαιτήσεις που προβλέπονται στις διατάξεις του παρόντος Νόμου, τις πρόνοιες των δυνάμει αυτού εκδιδόμενων Κανονισμών και στην εκάστοτε ισχύουσα οικεία νομοθεσία της Δημοκρατίας και/ή τους εκάστοτε εν ισχύι Κανονισμούς, Οδηγίες ή αποφάσεις τις Ευρωπαϊκής Ένωσης. |
|  |  |
|  | ΜΕΡΟΣ IVΕΞΟΥΣΙΕΣ ΚΑΙ ΥΠΟΧΡΕΩΣΕΙΣ ΑΡΜΟΔΙΩΝ ΑΡΧΩΝ ΚΑΙ ΤΕΛΙΚΕΣ ΔΙΑΤΑΞΕΙΣ |
|  |  |
| Ορισμός καιαρμοδιότητεςτωνΕπιθεωρητών. | 18.-(1) Εκάστη αρμόδια αρχή ορίζει λειτουργούς της ή άλλα πρόσωπα ως Επιθεωρητές, οι οποίοι εξουσιοδοτούνται να διεξάγουν τους αναγκαίους ελέγχους προς διαπίστωση της συμμόρφωσης με τις διατάξεις του παρόντος Νόμου και των δυνάμει αυτού εκδιδόμενων Κανονισμών.  |
|  |  |
|  |  (2) Ο ορισμός άλλων προσώπων ως Επιθεωρητών δυνάμει των διατάξεων του εδαφίου (1) έχει ορισμένη χρονική διάρκεια και δύναται οποτεδήποτε να ανακληθεί. |
|  |  |
|  |  (3) Κάθε Επιθεωρητής δύναται σε οποιαδήποτε εύλογη ώρα να εισέρχεται σε οποιαδήποτε οικοτεχνική εγκατάσταση έχει υποβάλει αίτηση για εγγραφή ή είναι εγγεγραμμένη στο Μητρώο Οικοτεχνίας, με σκοπό- |
|  |  |
|  | (α) | την επιθεώρηση για διαπίστωση της συμμόρφωσης με τις διατάξεις του παρόντος Νόμου ή εντοπισμό κινδύνων για την αντιμετώπιση των οποίων απαιτούνται συγκεκριμένες ενέργειες· |
|  |  |  |
|  | (β) | τον έλεγχο διαδικασιών, εγγράφων και άλλων στοιχείων που αφορούν την τήρηση των διατάξεων του παρόντος Νόμου και των δυνάμει αυτού εκδιδόμενων Κανονισμών και τη λήψη αντιγράφων τους· |
|  |  |  |
|  | (γ) | τον έλεγχο της τήρησης των Οδηγιών Ορθής Υγιεινής Πρακτικής για Οικοτεχνικές Εγκαταστάσεις και την επιθεώρηση του χώρου όπου αποθηκεύονται υλικά, είδη και μέσα συσκευασίας και εξοπλισμός σχετικά με την παραγωγή, διαλογή, συσκευασία ή αποθήκευση τροφίμων, όπου εφαρμόζεται, αναφορικά με την τήρηση στους χώρους αυτούς των διατάξεων της εκάστοτε εν ισχύι οικείας νομοθεσίας· |
|  |  |  |
|  | (δ) | τον έλεγχο της συμμόρφωσης με την οικεία νομοθεσία αναφορικά με τα τεχνικά και ποιοτικά χαρακτηριστικά των προϊόντων, καθώς και με τη διαδικασία παραγωγής τους αναφορικά με τα σχέδια, υλικά και στοιχεία τεχνικής και παράδοσης, όπου εφαρμόζεται· |
|  |  |  |
|  | (ε) | την παρακολούθηση και την εφαρμογή των μέτρων που η αρμόδια αρχή καθορίζει, ανάλογα με την περίπτωση: |
|  |  |  |
|  |  Νοείται ότι, η είσοδος σε κατοικία χωρίς τη συγκατάθεση του ιδιοκτήτη επιτρέπεται μόνο κατόπιν έκδοσης δικαστικού εντάλματος. |
|  |  |  |
| Επιβολή διοικητικού προστίμου. | 19.-(1) Εκάστη αρμόδια αρχή εξετάζει αυτεπάγγελτα ή κατόπιν υποβολής παραπόνου οποιαδήποτε παράβαση των διατάξεων του παρόντος Νόμου ή των δυνάμει αυτού εκδιδόμενων Κανονισμών. |
|  |  |
|  |  (2) Σε περίπτωση που, κατά τον έλεγχο που διεξάγεται δυνάμει των διατάξεων του άρθρου 18 ή κατά τη διερεύνηση που διεξάγεται, αυτεπάγγελτα ή κατόπιν παραπόνου, δυνάμει των διατάξεων του εδαφίου (1), διαπιστωθεί παράβαση οποιασδήποτε διάταξης του παρόντος Νόμου ή των δυνάμει αυτού εκδιδόμενων Κανονισμών, εκάστη αρμόδια αρχή έχει εξουσία να προβαίνει στις ακόλουθες ενέργειες: |
|  |  |
|  |  |
|  | (α) | Να συστήσει εγγράφως στο πρόσωπο το οποίο διέπραξε την παράβαση όπως, εντός τακτής προθεσμίας, τερματίσει την παράβαση και αποφύγει την επανάληψή της στο μέλλον· ή |
|  |  |  |
|  | (β) | να επιβάλει διοικητικό πρόστιμο που δεν υπερβαίνει τα πεντακόσια ευρώ (€500), ανάλογα με τη φύση, τη βαρύτητα και τη διάρκεια της παράβασης. |
|  |  |  |
|  |  (3) Προτού επιβάλει οποιοδήποτε διοικητικό πρόστιμο, εκάστη αρμόδια αρχή ενημερώνει γραπτώς το επηρεαζόμενο πρόσωπο για την πρόθεσή της να επιβάλει το διοικητικό πρόστιμο και τους λόγους για τους οποίους προτίθεται να ενεργήσει τοιουτοτρόπως, παρέχοντάς του το δικαίωμα υποβολής παραστάσεων εντός δέκα (10) ημερών από την ημερομηνία της εν λόγω ενημέρωσης. |
|  |  |
|  |  (4) Εκάστη αρμόδια αρχή επιβάλλει διοικητικό πρόστιμο, δυνάμει των διατάξεων του εδαφίου (2), με αιτιολογημένη απόφασή της, την οποία κοινοποιεί στο επηρεαζόμενο πρόσωπο και στην οποία- |
|  |  |
|  | (α) | καθορίζεται η παράβαση ή η παράλειψη συμμόρφωσης για την οποία επιβάλλεται το διοικητικό πρόστιμο· |
|  |  |  |
|  | (β) | αναφέρεται το δικαίωμα και η χρονική προθεσμία των τριάντα (30) ημερών εντός της οποίας δύναται το επηρεαζόμενο πρόσωπο να προσβάλει την απόφαση με την υποβολή ιεραρχικής προσφυγής που ορίζεται δυνάμει των διατάξεων του άρθρου 20· και |
|  |  |  |
|  | (γ) | καθορίζεται το ποσό του διοικητικού προστίμου και η προθεσμία εντός της οποίας το επηρεαζόμενο πρόσωπο οφείλει να πληρώσει το διοικητικό πρόστιμο. |
|  |  |
|  |  (5) Σε περίπτωση άρνησης ή παράλειψης πληρωμής του διοικητικού προστίμου, εκάστη αρμόδια αρχή λαμβάνει δικαστικά μέτρα και εισπράττει το οφειλόμενο ποσό ως αστικό χρέος οφειλόμενο προς τη Δημοκρατία. |
|  |  |
| Ιεραρχική Προσφυγή. | 20.-(1) Οικοτεχνική εγκατάσταση στην οποία επιβλήθηκε διοικητικό πρόστιμο σύμφωνα με τις διατάξεις του άρθρου 19, δύναται εντός προθεσμίας τριάντα (30) ημερών από την ημερομηνία κοινοποίησης σε αυτόν της ειδοποίησης για επιβολή διοικητικού προστίμου να προσβάλει την απόφαση αυτή με γραπτή και αιτιολογημένη ιεραρχική προσφυγή στον Υπουργό ή Υφυπουργό, ανάλογα με την περίπτωση, ως ακολούθως: |
|  |  |
|  |  (2) Ο Υπουργός ή Υφυπουργός, ανάλογα με την περίπτωση, εξετάζει την προσφυγή χωρίς υπαίτια καθυστέρηση, δυνάμενος κατά την κρίση του να ακούσει τον προσφεύγοντα ή να δώσει σε αυτόν την ευκαιρία να υποστηρίξει γραπτώς τους λόγους στους οποίους στηρίζεται αυτή και εκδίδει και διαβιβάζει γραπτώς την απόφαση του στον προσφεύγοντα. |
|  |  |
|  |  (3) Ο Υπουργός ή Υφυπουργός, ανάλογα με την περίπτωση, δύναται να αναθέσει σε ένα ή περισσότερους λειτουργούς του Υπουργείου ή Υφυπουργείου του, αντίστοιχα, την εξέταση ορισμένων θεμάτων που περιλαμβάνει η προσφυγή και την υποβολή σε αυτόν του πορίσματος της εξέτασης αυτής πριν από την έκδοση της απόφασής του επί της προσφυγής. |
|  |  |
|  | (4) Ο Υπουργός ή Υφυπουργός, ανάλογα με την περίπτωση, δύναται να εκδώσει μια από τις ακόλουθες αποφάσεις: |
|  |  |
|  | (α) | Να επικυρώσει την προσβληθείσα απόφαση· |
|  |  |  |
|  | (β) | να ακυρώσει την προσβληθείσα απόφαση· |
|  |  |  |
|  | (γ) | να τροποποιήσει την προσβληθείσα απόφαση· |
|  |  |  |
|  | (δ) | να προβεί σε έκδοση νέας απόφασης σε αντικατάσταση της προσλβηθείσας . |
|  |  |
| Κανονισμοί. | 21.-(1) To Υπουργικό Συμβούλιο, κατόπιν προτάσεως του Υπουργού ή του Υφυπουργού, ανάλογα με την περίπτωση, και αφού λάβει υπόψη τη γνώμη του Κυπριακού Οργανισμού Τυποποίησης, δύναται να εκδίδει Κανονισμούς, κατόπιν προηγούμενης δημόσιας διαβούλευσης, με τους οποίους να καθορίζονται οι λεπτομέρειες και να εξειδικεύεται ο τρόπος εφαρμογής των διατάξεων του παρόντος Νόμου.  |
|  |  |
|  |  (2) Χωρίς επηρεασμό της γενικότητας των διατάξεων του εδαφίου (1), Κανονισμοί που εκδίδονται δυνάμει του εν λόγω εδαφίου (1) δύναται να ρυθμίζουν ειδικότερα τα ακόλουθα: |
|  |  |
|  | (α) | Τα οικοτεχνικά προϊόντα φυτικής προέλευσης· |
|  |  |  |
|  | (β) | διαδικαστικά και τεχνικά θέματα· |
|  |  |  |
|  | (γ) | τις Οδηγίες Ορθής Υγιεινής Πρακτικής για Οικοτεχνικές Εγκαταστάσεις· |
|  |  |  |
|  | (δ) | την υιοθέτηση προγραμμάτων εκπαίδευσης των υπευθύνων εγκαταστάσεων στη υγιεινή τροφίμων· |
|  |  |  |
|  | (ε) | την υιοθέτηση σχεδίων κρατικών ενισχύσεων, χορηγιών, ωφελημάτων ή κινήτρων προς οικοτεχνικές εγκαταστάσεις, τηρουμένων των διατάξεων του περί Ελέγχου των Κρατικών Ενισχύσεων Νόμου και οποιασδήποτε άλλης εθνικής και/ή ενωσιακής νομοθεσίας διέπει την υιοθέτηση τέτοιων σχεδίων· και |
|  |  |  |
|  |  (3) Οι Κανονισμοί αφού δημοσιευτούν στην Επίσημη Εφημερίδα της Δημοκρατίας αναρτώνται στην ηλεκτρονική ιστοσελίδα της αρμόδιας αρχής, ανάλογα με την περίπτωση, και στην ηλεκτρονική ιστοσελίδα του Κυπριακού Οργανισμού Τυποποίησης (CYS) μέσω της συμπερίληψης σε αυτή διαδικτυακού συνδέσμου ο οποίος θα παραπέμπει τους εν λόγω Κανονισμούς.  |
|  |  |
| Ποινικάαδικήματα. | 22.-(1) Πρόσωπο το οποίο:-  |
|  |  |
|  | (α) | λειτουργεί εγκατάσταση παραγωγής ή διάθεσης προϊόντων οικοτεχνίας που δεν είναι καταχωρισμένη στο Μητρώο Οικοτεχνίας σύμφωνα με τις διατάξεις του παρόντος Νόμου, |
|  |  |  |
|  | (β) | παραλείπει να συμμορφωθεί ή ενεργεί κατά παράβαση των διατάξεων του παρόντος νόμου και των δυνάμει αυτού εκδιδόμενων Κανονισμών, |
|  |  |  |
|  | (γ) | σκοπίμως παρακωλύει τον Κυπριακό Οργανισμό Τυποποίησης και/ή την αρμόδια αρχή κατά την ενάσκηση των εξουσιών της σύμφωνα με τις διατάξεις του παρόντος νόμου, |
|  |  |  |
|  | (δ) | παρέχει στην Κυπριακό Οργανισμό Τυποποίησης ή στην αρμόδια αρχή ψευδή ή παραπλανητικά ή ανακριβή στοιχεία, πληροφορίες ή έγγραφα και/ ή αποκρύπτει στοιχεία, πληροφορίες ή έγγραφα τα οποία απαιτούνται για σκοπούς ενάσκησης των εξουσιών και αρμοδιοτήτων τους σύμφωνα με τις διατάξεις του παρόντος νόμου, |
|  |  |  |
|  | (ε) | μετά από σχετική ειδοποίηση από τον Κυπριακό Οργανισμό Τυποποίησης ή από αρμόδια αρχή, αρνείται, παραλείπει ή αμελεί να εκπληρώσει υποχρεώσεις που προκύπτουν βάσει των διατάξεων του παρόντος Νόμου και/ή αρνείται ή παραλείπει να παρέχει στο Κυπριακό Οργανισμό Τυποποίησης ή την αρμόδια αρχή, στοιχεία, πληροφορίες ή έγγραφα που απαιτούνται δυνάμει των διατάξεων του παρόντος Νόμου αναφορικά με την ενάσκηση των εξουσιών τους, |
|  |  |  |
|  | είναι ένοχο αδικήματος και, σε περίπτωση καταδίκης του, υπόκειται σε χρηματική ποινή που δεν υπερβαίνει τα χίλια ευρώ (€1.000). |

Αρ. Φακ.: 23.02.064.029-2023

ΑΔ/ΘΧ/ΧΓ

|  |  |
| --- | --- |
|  |  |
| Παράρτημα Α |
| Ζωικά Οικοτεχνικά Προϊόντα(Άρθρο 2) |
|  |  |
| Επίσημη Εφημερίδα, Παράρτημα Τρίτο (I): 15.11.20131.3.2019. | 1. Πουλερικά, κουνέλια και περιστέρια, προϊόντα με βάση το νωπό γάλα, νωπά αλιευτικά προϊόντα, σαλιγκάρια, όπως αυτά ορίζονται στους περί Θεσπίσεως Εθνικών Μέτρων για την Υγιεινή Παραγωγή και Διάθεση στην Αγορά Ορισμένων Τροφίμων Ζωικής Προέλευσης Κανονισμούς,  |
|  |  |
| Επίσημη Εφημερίδα, Παράρτημα Τρίτο (Ι):13.11.200914.10.2011. | 2. Ωμά αλλαντικά, όπως αυτά ορίζονται στους περί Υγιεινής Παραγωγής Τροφίμων Ζωικής Προέλευσης και Διάθεσής τους στην Αγορά καθώς και για άλλα Συναφή Θέματα (Λειτουργία Κρεοπωλείων) Κανονισμούς· |

|  |
| --- |
|  |
| Παράρτημα Β |
|  |
| Οικοτεχνικά προϊόντα φυτικής προέλευσης(Άρθρο 2) |
|  |  |
|  | 1. Προϊόντα της αμπέλου περιλαμβανομένου του οίνου και εξαιρουμένων της ζιβανίας και της κουμανδαρίας.
 |
|  |  |
| 91(I) του 2004208(I) του 2004245(I) του 2004262(I) του 2004126(I) του 200565(I) του 2006144(I) του 20066(I) του 200761(I) του 2007139(I) του 2007140(I) του 2007156(I) του 200722(I) του 200839(I) του 200864(I) του 200891(I) του 2008119(I) του 200930(I) του 201051Α(I) του 2010119(I) του 2010169(I) του 2012186(Ι) του 201225(I) του 201342(Ι) του 201384(I) του 2013110(Ι) του 201343(Ι) του 201489(I) του 2017124(I) του 2017128(I) του 2017140(I) του 201839(I) του 201976(I) του 2020157(I) του 202019(I) του 202121(I) του 202249(I) του 202254(I) του 202271(I) του 2022148(I) του 20227(I) του 202327(I) του 202392(I) του 2023. |  Νοείται ότι, ο οίνος περιλαμβάνεται στα οικοτεχνικά προϊόντα φυτικής προέλευσης νοουμένου ότι παράγεται από μικρούς οινοπαραγωγούς οι οποίοι εμπίπτουν στο πεδίο εφαρμογής του άρθρου 79 του περί Φόρων Κατανάλωσης Νόμου αναφορικά τον ειδικό φόρο κατανάλωσης που προβλέπεται επί του κρασιού.  |
|  |  |
|  | 2. Γλυκά του κουταλιού. |
|  |  |
|  | 3. Μαρμελάδες. |
|  |  |
|  | 4. Προϊόντα από την τριανταφυλλιά, συμπεριλαμβανομένου και του ροδοστάγματος. |
|  |  |
|  | 5. Προϊόντα της ελιάς και του ελαιόλαδου. |
|  |  |
|  | 6. Δημητριακά προϊόντα, αρτοσκευάσματα και ζυμαρικά.  |
|  |  |
|  | 7. Προϊόντα της χαρουπιάς. |
|  |  |
|  | 8. Προϊόντα με μέλι και/ή ξηρούς καρπούς. |
|  |  |
|  | 9. Προϊόντα της συκιάς. |
|  |  |
|  | 10. Αποξηραμένα φρούτα. |
|  |  |
|  | 11. Αρωματικά φυτά και έλαια. |
|  |  |
|  | 12. Μπισκότα, λουκούμια και γλυκίσματα. |
|  |  |
|  | 13. Γλυκό αμυγδάλου. |
|  |  |
|  | 14. Χαλβάς, συμπεριλαμβανομένου του χαλουβά κατσαρόλας.  |

|  |  |
| --- | --- |
|  |  |
| Παράρτημα Γ |
|  |
| Χειροτεχνικά οικοτεχνικά προϊόντα(Άρθρο 2) |
|  |  |
|  | 1. Κεντητική |
|  |  |
|  | 2. Υφαντική |
|  |  |
|  | 3. Κεραμική |
|  |  |
|  | 4. Ξυλοτεχνία |
|  |  |
|  | 5. Μεταλλοτεχνία |
|  |  |
|  | 6. Αργυροχρυσοχοΐα |
|  |  |
|  | 7. Καλαθοπλεκτική |
|  |  |
|  | 8. Ψηφιδωτό |
|  |  |
|  | 10. Δερματοτεχνία |
|  |  |
|  | 11. Ενδυματολογία |
|  |  |
|  | 12. Υαλουργία |
|  |  |
|  | 13. Βιβλιοδεσία |
|  |  |
|  | 14. Αγγειοπλαστική |
|  |  |
|  | 15. Ξυλογλυπτική |
|  |  |
|  | 16. Βιομηχανικός σχεδιασμός |
|  |  |